קרט (יחידת משקל)

קרט (Carat, מיוונית: κεράτιον, תעתיק: קרטיון. תעתיק באיטלקית: קאראטו) היא יחידת משקל באבני חן, והוא שווה בדיוק ל-200 מיליגרם. 

הקרט מחולק ל-100 נקודות, כל אחת 2 מיליגרם משקלה.

היסטוריה
יחידת מידה זו אומצה על ידי הוועידה הכללית למידות ומשקלות באוקטובר 1907. הגדרה זו לקרט מכונה לעיתים "קרט מטרי", להבדיל מהגדרות קודמות לקרט, שנעו בין 197 ועד ל-215 מיליגרם.

מקור השם

מקור השם הוא בזרעי פרי עץ החרוב (ביוונית: κεράτιον, תעתיק: קרטיון), שהם אחידים יחסית במשקלם ושימשו בימי קדם לשקילת אבני החן.

קישורים חיצוניים
 

גמולוגיה
יחידות מידה: מסה